Trongfoss kraftverk

Trongfoss kraftverk er et planlagt elvekraftverk i Trongfossen i Namsen, Namsskogan kommune, Nord-Trøndelag. Nord-Trøndelag Elektrisitetsverk søkte i 2012 om å få bygge ut Trongfoss.Konsesjonssak: Trongfoss Elvekraftverk www.nve.no Prosjektet var planlagt med en årsproduksjon på 140 Gwh.Trongfoss kraftverk  NVE frarådet konsesjon i sin innstilling til OED i mai 2014.

Inntaksdammen vil bli på toppen av Trongfoss, ved tettstedet Trones i Namsskogan kommune. Høyden på dammen er i søknaden satt til 7 meter og bredden 130 meter.

 Miljøkonsekvenser
Det er vurdert til å bli store negative konsekvenser for landskapet  i konsesjonssøknaden. Ellers er konsekvensene for kulturmiljø, kulturminner, naturmiljø, friluftsliv og reiseliv vurdert til å bli liten til middels negative. 

Fylkesmannen sier i sin høringsuttalelse at det riktignok ikke er rødelistede arter i og ved vassdragetKonsesjonssøknad for Trongfoss kraftverk, Namsen, Namsskogan kommune. Fylkesmannens høringsuttalelse ; www.fylkesmannen.no, 9.1.2013. Imidlertid er dette i henhold til den nye rødelista, og i 2006 var forekomstene av den spesielle laksebestanden i Namsen vurdert til å være en akutt truet bestand/populasjon. I DN-håndbok nr. 15 er namsblank vurdert til å være en fisk av svært stor nasjonal viktighet.Direktoratet for naturforvaltning. Kartlegging av ferskvannslokaliteter . Trondheim, 2000. (DN-håndbok; 15) ISBN 82-7072-383-5 Det spesielle med laksen her er at den ikke er anadrom (vandrer ut i havet), men at den holder seg i dette vassdraget. Dette betegnes som relik laks, og dette er ett av to steder i Norge med denne typen laks.Denne kan stoppe kraftverkplanene ; namdalsavisa.no, 9.6.2012. 

Naturvernforbundet i Nord-Trøndelag har også vært i mot prosjektet, av hensyn til namsblank og andre miljøaspekter ved prosjektetHøringsuttalelse til konsesjonssøknad fra NTE Energi AS om bygging av «Trongfoss kraftverk» i Namsskogan kommune i Nord-Trøndelag ; Naturvernforbundet, 27.7.2012

For andre forhold er konsekvensene i konsesjonssøknaden vurdert til liten negativ. 
 Referanser 

Kategori:NTE
Kategori:Næringsliv i Namsskogan
Kategori:Namsenvassdraget